St. John's

Ne konfuzu kun Sankt-Johano (Nov-Brunsviko)

St. John's (IFA /ˌseɪntˈdʒɒnz/ angle elparolata kiel [Sejnt Ĝonz], esperante: Sankt-Johano aŭ Sankta Johano de Novlando, france: Saint-Jean) estas la ĉefurbo de la kanada provinco Novlando kaj Labradoro, kaj la plej proksima urbo en Kanado al la Eŭropo.

 Historio 
La urbo estas nomita laŭ la esploristo John Cabot kiu jam en 1497 atingis la marbordojn de Novlando, la unua kiu atingis la insulon certe. La komenco de setlejo en la urbocentro estas ĉe la fino de la 16-a jarcento kaj ĝi estas konsiderita la plej malnova anglalingva setlejo en Nordameriko. Ĝia ekonomio baziĝis ĉefe sur fiŝkaptado.

La lasta batalo sur la amerika kontinento en la Sepjara Milito inter Britio kaj Francio en 1762 okazis en la urbo kaj finiĝis per la venko de Britio. La urbo estis la ĉefurbo de la Dominio Novlando en la unua duono de la 20a jarcento. Dum Dua Mondmilito, la haveno de la urbo funkciis kiel centra bazo por la Aliancitaj fortoj en ilia milito kontraŭ germanaj submarŝipoj. En 1949, la urbo iĝis kanada urbo kun la nuligo de Dominio kaj aliĝo al la Kanada Konfederacio.

Guglielmo Marconi ricevis ĉi tie en 1901 la unuan sendratan signalon de Eŭropo (Poldhu, Kornvalo) al Ameriko. Sankta Johano ankaŭ estis la deirpunkto por la unua senhalta transatlantika flugo. Tio okazis en junio 1919 kiam Alcock kaj Brown flugis modifitan Vickers Vimy aviadilon de Lester's Field en St. John's al marĉo proksime de Clifden en Connemara, Irlando. 

 Geografio 
La urbo situas en la sudoriento de Novlando. Ĝi kovras areon de 446,04 kvadrataj kilometroj. Ĝi estas la plej orienta urbo en Nordameriko, kaj estas pli proksima al Britio ol al Brita Kolumbio en Okcidenta Kanado. La urbo estas la dua plej granda en la atlantika regiono de Orienta Kanado post Halifakso. La urbocentro estas okcidente kaj norde de la haveno.

 Demografio 
Laŭ la stato de  en la urbo vivis .

Granda plimulto de la loĝantoj de la urbo originas de Britio kaj Irlando. Multaj el ili venis de sudokcidenta Anglio kaj sudorienta Irlando kaj la akĉento de la loĝantoj de la urbo estas simila al la origina akĉento de la loĝantoj de tiuj areoj. Preskaŭ ĉiuj loĝantoj de la urbo estas kristanoj: katolikoj, protestantoj kaj anglikanoj.

 Klimato 
Inter kanadaj urboj, la urbo tenas plurajn klimatrekordojn. Ĝi estas la plej nuba urbo en la lando (nur 1 497 horoj da sunbrilo jare, kio estas proksimume 62 tagoj), kun la plej granda kvanto da neĝo (322 cm jare) kaj la plej malmultaj nombro da sekaj tagoj jare (sen pluvo aŭ neĝo): nur 149.

 Aliaj 
Cabot Tower: (Turo Cabot) estis konstruita en 1897 por marki la 400-an datrevenon de la vojaĝo de John Cabot al Novlando.

The Rooms : (La Ĉambroj) konstruaĵo preteratentanta la urbon kaj enhavanta la provincan muzeon kaj arkivon same kiel artgalerion.

St. John's Flughaveno situas en St. Krome, la urbo funkcias kiel la orienta fino de la Trans-Kanada Ŝoseo.

 Servoj 
 Memora Universitato de Novlando

 Galerio 
eta|centre|750ra|panoramo de la urbo
eta|centre|750ra|Centro de St. John's
eta|centre|750ra|Haveno en St. John's

Kategorio:Ĉefurboj de Kanadaj Provincoj kaj Teritorioj
Kategorio:Marbordaj urboj en Kanado